Ongizate Publikoaren Zaleen Tuterako Errege Elkartea

Ongizate Publikoaren Zaleen Tuterako Errege Elkartea baita ere Tuteratarra () bezala ezaguna, Herriaren Adiskideen Elkarte bat izan zen. Tuteran (Nafarroa Garaian) 1773an sortu zen, batez ere San Adrian Markesaren laguntzarekin, Francisco Magallón eta haren semea zen Jose Maria Magallón. Lehen proiektu hau 1800 arte iraundu zuen. Ondoren, beste bi alditan martxan jarri zen: 1807an eta 1816an.

Sorrera 
Bilerak 1773an hasi ziren. Haietan dinamizatzaile nagusia Francisco Magallón zen baina proiektua martxan jarri aurretik hil egin zen. Haren lana bere semeak, Jose Maria Magallónek eta bere izen bereko ilobak jarraituz zuten. Haiekin batera kolaboratzaile batzuk zeuden: Felipe González de Castejón y Tobar, Jorge Montesa, Manuel Cruzat, Joaquín Conchillos, Nicolás Mediano, Tadeo Arguedas, Vicente Borja, Manuel Vicente de Morgutio y Gaytán de Ayala eta Cristóbal María Cortés.

Historia 
Elkarteak, haren sorrera ondoren, hiru garaiak ezagutu zituen:
 1778-1781: hazkundeko urteak. Urte onenak izan ziren.
 1782-1788: mantenimenduko urteak
 1789tik aurrera: dekadentzia urteak. 1792an, polemika gogor baten ondorioz, Jose Maria Magallón taldetik baztertua izan zen eta Iruñeara joan zen.
 1816tik aurrera elkarteak beste berzpiztea ezagutu zuen, orduan erakunde liberal moduan, José Yanguas y Miranda eta Jose Maria Magallón y Armendáriz, San Adriango zazpigarren markesa; markes honek frantsestu ospea izan zuen.

Antolaketa 
1775an zehar, elkartearen partaideek estatutuak egin zituzten. Orokorrean, haienak sinplifikatuta, Euskalerriaren Adiskideen Elkartearen eredua jarraitu zuten; San Adrian markesek Frantzisko Xabier Muniberekin adiskidetasun handia zuten.

Lau batzorde sortu zituzten:
 Nekazaritza
 Zientziak eta Arte praktikoak
 Industria eta Merkataritza
 Historia, Politika eta Letra Onak.

Lorpenak 
Haren historia laburrean elkarteak lorpen handiak izan zituen:
 Txosten desberdinak idatzi ziren: Nafarroako artileri buruzkoa, oihaleei buruzkoa...
 Alfarora joateko bidea, 1830an.
 Miserikordiaren Errege Etxea Tuteran, 1781ko abenduaren 8an inauguratua.
 Ebro ibaiaren aldaketa Tuterako landak ureztatzeko.
 Bazkideen etxeetan zeuden liburuen katalogoa.

Bibliografia 
 Memorias de la Real Sociedad Tudelana de los Deseosos del Bien Público. (1787.). Real Sociedad Tudelana de los Deseosos del Bien Público (Nafarroa). Madril: Errege Inprenta, 1787. 301 or.
 Astigarraga, Jesus. (1990). «Las Sociedades Económicas en Navarra en la segunda mitad del siglo XVIII». Instituto Gerónimo de Uztarriz 6/7. Lizarra: Instituto Gerónimo de Uztarriz. DL:Na-1085/1990.
 Guijarro Salvador, Pablo: El espíritu ilustrado en Navarra. Los marqueses de San Adrián y la Real Sociedad Tudelana de los Deseosos del Bien Público. Iruñea: Nafarroako Gobernua, 2017, 424 or.

Erreferentziak 

Argien Garaia
Nafarroako elkarteak
Nafarroako historia
Tuterako historia